गैरसैंण में रहने वाले वरिष्ठ पत्रकार पुरुषोत्तम अस्नोड़ा कहते हैं, ‘गैरसैंण इस राज्य की आत्मा है. यह सिर्फ़ भावनात्मक मुद्दा नहीं है बल्कि वैज्ञानिक और भौगोलिक दृष्टि से भी सबसे अहम मुद्दा है. इस टालने के लिए सरकार तर्क देती है कि गैरसैंण में भूगर्भीय ख़तरों की संभावनाएं काफी ज़्यादा हैं लिहाज़ा वहां राजधानी नहीं होनी चाहिए. लेकिन यहां आज तक कोई बड़ी प्राकृतिक आपदा नहीं आई है. बल्कि 2013 में जब राज्य में इतनी बड़ी आपदा आई थी तब भी गैरसैंण ही वह जगह थी जहां सबसे पहले सड़कें ठीक हो गई थीं. उस दौरान भी यहां कोई ऐसा नुकसान नहीं हुआ था.’